cyanic-selkie/wikianc huggingface dataset:
24. helmikuuta
Aikaisemmin karkauspäivä lisättiin kalenteriin 24. helmikuuta, ja 29. helmikuuta oli kalenterissa sen seurauksena. Näin Matin päivä oli kalenterissa 25. helmikuuta viimeisen kerran karkausvuoden takia vuonna 1996.
Juhlapäiviä
Katso myös: kalenteri ~ 23. helmikuuta, 25. helmikuuta
Kortikotropiinia vapauttava hormoni
thumb|Malli kortikotropiinia vapauttavan hormonin rakenteesta Kortikotropiinia vapauttava hormoni (ACTH-RH,CRH, corticotropin-releasing hormone) eli kortikoliberiini on hypotalamuksen erittämä hormoni ja aivojen välittäjäaine. CRH on polypeptidihormoni, joka säätelee kortikotropiinin erittymistä aivolisäkkeen etulohkosta. . CRH:n toiminta liittyy stressivasteeseen.
Kortikoliberiinin anatomis-terapeuttis-kemiallisen lääkeluokituksen (ATC) koodi on V04CD04.
Maurice Piat
pienoiskuva Maurice Piat (s. 19. heinäkuuta 1941 Moka) on mauritiuslainen roomalaiskatolinen piispa. Hänet vihittiin spiritaanien papiksi 2. elokuuta 1970 ja nimitettiin Port-Louisin hiippakunnan koadjuuttoripiispaksi 21. tammikuuta 1991. Piispaksi vihkiminen seurasi 19. toukokuuta. Pääkonsekraattorina toimi Jean Margéot, jota avustivat Gilbert Guillaume Marie-Jean Aubry ja Alphonsus Mathias. Piatista tuli Port-Louisin piispa 15. helmikuuta 1993.
Kuhlinliitogekko
Kuhlinliitogekko eli liitogekko eli purjegekko (Gekko kuhli) on gekkojen heimoon kuuluva liskolaji, joka on sukua burmanliitogekolle. Se liikkuu öisin.
Ulkonäkö ja koko
Kuhlinliitogekon jalkojen, hännän ja kylkien reunoilla on iholäppiä. Niiden ansiosta eläin pystyy hypätä ilmaan, levittää vahvat räpylämäiset jalkansa ja litistää ruumiinsa, jolloin se tulee liitämällä alas. Se käyttää tätä liikkuessaan lyhyitä matkoja oksalta toiselle ja paetessaan saalistajaa. Väriltään laji on punaruskea. Häntä on litteä, leveä ja molemmin puolin sahalaitamainen.
Levinneisyys ja elinympäristö
Kuhlinliitogekkoa tavataan Malakan niemimaalla ja Indonesiassa.
Lisääntyminen
Kuhlinliitogekko munii tavallisesti kaksi munaa kerralla.
Ravinto
Laji syö hyönteisiä ja muita pieniä selkärangattomia.
Harharikos
Harharikos eli putatiivirikos on rikosoikeudessa luvallinen teko, jota sen tekijä virheellisesti otaksuu rikokseksi. Harharikoksen tekee esimerkiksi anastaja, joka luulee ottavansa vieraan omaisuutta, mutta ottaakin todellisuudessa oman tavaransa. Harharikoksesta on kysymys myös silloin, kun henkilö solmii uuden avioliiton edellisen aviokumppaninsa kuoltua, kun hän itse uskoo entisen kumppaninsa elävän.
Nobina
Nobina AB on pohjoismaissa toimiva joukkoliikennealan konserni. Ruotsissa Nobina Sverige tuottaa julkista sopimusliikennettä Ruotsin lääninhallituksille ja vapaata pikavuoroliikennettä Swebus Express -nimellä. Yrityksen markkinaosuus on noin 30 % julkisesta linja-autoliikenteestä Ruotsissa. Nobinan omistaa ryhmä kansainvälisiä pääomasijoittajia, joista esimerkkeinä Blue Bay Asset Management, Bear Stearns, Fidelity Investment ja Avenue Capital.
Historia
Nobinan edeltäjät Swebus Express ja Concordia Bus yhdistyivät 2000-luvun alussa. Nobinan kaikki tytäryhtiöt vaihtoivat nimensä samantyylisiksi pikavuoroliikennettä hoitavaa Swebus Expressiä lukuun ottamatta vuonna 2009.
Tytäryhtiöt
Nobina-konserniin kuuluvat:
Nikolai Basov
Nikolai Gennadijevitš Basov (, 14. joulukuuta 1922 – 1. heinäkuuta 2001) oli neuvostoliittolainen fyysikko. Hän sai vuonna 1964 Nobelin fysiikanpalkinnon kvanttielektroniikkaan liittyvästä työstä, joka johti laserin ja maserin kehittämiseen.
Elämäkerta
Basov syntyi Usmanissa nykyisellä Lipetskin alueella vuonna 1922. Hänen isänsä Gennadi Fedorovitš Basov oli Voronežin yliopiston professori, joka tutki metsävyöhykkeiden vaikutusta maanpinnan alaisiin vesiin ja maanpinnan kuivumiseen.
Basov valmistui lukiosta Voronežissa vuonna 1941, minkä jälkeen hän suoritti asepalveluksensa Kuibyševin (nyk. Samara) sotilaslääketieteellisessä akatemiassa. Kahden vuoden jälkeen hän oli pätevöitynyt sotilaslääkärin apulaiseksi. Toisen maailmansodan ollessa käynnissä hänet lähetettiin palvelemaan ensimmäiselle Ukrainan rintamalle.
Kotiuttamisensa jälkeen joulukuussa 1945 hän muutti Moskovaan ja pääsi opiskelemaan fysiikkaa Moskovan fysiikan ja teknologian instituuttiin. Vuodesta 1950 lähtien hän oli kirjoilla P. N. Lebedevin fysiikan instituutissa, jossa hän valmisteli Mihail Leontoitšin ja Aleksandr Prohorovin ohjaamana väitöstyötä. Samaisessa instituutissa hän johti kvanttiradiofysiikan osastoa. Moskovan fysiikan ja teknologian instituutissa hänellä oli samanaikaisesti kiinteän olomuodon fysiikan professuuria. Fysiikan ja teknologian instituutista hän sai tieteiden kandidaatin tutkinnon (kandidat nauk) 1953 ja Lebedev-instituutista ylemmän tohtorintutkinnon vuonna 1956 aiheena molekulaariset värähtelijät. Väitöstyö antoi teoreettisen ja kokeellisen pohjan maserin valmistamiseksi.
Ennen väitöstyönsä julkaisemista hän oli Prohorovin kanssa julkaissut artikkelin jatkuvan koherentin mikroaaltosäteilyn valmistamisesta molekyylitasolla. Charles Townes oli oppilaidensa kanssa onnistunut valmistamaan vuonna 1953 toimivan maserin, mutta se ei kyennyt lähettämään jatkuvaa säteilyä. Prohorovin ja Basovin ajatus perustui Albert Einsteinin vuonna 1917 esittämään ajatukseen stimuloidusta emissiosta.
Basov oli Lebedev-instituutin johtaja vuosina 1973-1988. Akateemikko hänestä tuli 1966.
Valkopiippo
thumb|oikea|240px|Valkopiipon kukinto. Valkopiippo (Luzula luzuloides) on monivuotinen vihviläkasvi piippojen suvussa. Se kasvaa alkuperäisenä Keski- ja Etelä-Euroopan vuoristoissa, Pohjoismaissa vakiintuneena uustulokaskasvina.
Nikolai Basov
Elämäkerta
Basov avioitui venäläisen fyysikon Ksenija Тihonovna Nazarovan kanssa vuonna 1950 ja sai kaksi poikaa.
Valkopiippo
Ulkonäkö ja koko
Valkopiippo kasvaa mätästävästi 30–70 senttimetriä korkeaksi. Kasvin tyvilehdet ovat 3–6 millimetriä leveät, teräväkärkiset ja harmaanvihreät. Valkopiipon kukintona on perällisiä sykeröitä. Kukkien kehälehdet ovat väriltään vaaleat tai hieman punertavat. Hedelmänä on 3 mm pitkä kota, joka on kastanjanruskea.
Valkopiippo Suomessa
Suomessa valkopiippo on harvinainen, mutta vakinainen uustulokaskasvi, joka kasvaa puistoissa ja satamissa. Sitä on tavattu Etelä-Suomesta Tornion ja Kuusamon korkeudelle.
Helmut de Raaf
Helmut de Raaf (s. 5. marraskuuta 1961 Neuss, Länsi-Saksa) on saksalainen jääkiekkomaalivahti. Hän pelasi pääosan urastaan Saksan pääsarjatasolla ja pelasi pitkään myös Saksan maajoukkueessa.
Seurajoukkueissa
De Raaf aloitti uransa Düsseldorfin junioreissa ja pääsi edustusjoukkueen varamaalivahdiksi joihinkin peleihin jo kaudella 1980–1981. Tuolloin hän ei vielä päässyt varsinaisesti pelaavaksi maalivahdiksi, mutta jo seuraavalla kaudella hän oli joukkueensa pääasiallinen maalivahti. De Raaf pelasi Düsseldorfissa kevääseen 1983 ja siirtyi sieltä Kölniin. Kölnissä hän pelasi viisi kautta eli kevääseen 1988 ennen paluutaan Düsseldorfiin. Düsseldorfissa hän pelasi tällä erää kahdeksan kauden ajan ennen siirtymistään 2. Bundesliigan Moskitos Essenin maalin suulle. Seuraavaksi kaudeksi hän siirtyi samalla sarjatasolla pelanneen Grefrather EV:n maalille ja sieltä kesken kauden takaisin pääsarjatasolle Adler Mannheimiin. Mannheimissa de Raaf pelasi varamaalivahtina kaksi ja puoli kautta ennen uransa päättymistä.
Maajoukkueessa
De Raaf edusti ensi kerran Länsi-Saksaa alle 20-vuotiaiden MM-turnauksessa 1981. De Raaf pääsi pelaamaan kaksi ottelua, joiden maalikeskiarvo oli 6,50. Joukkueen ykkösmaalivahti oli Josef Heiß. Seuraavan kahden kauden aikana de Raaf pelasi kolme aikuisten maaottelua. MM-kisadebyyttinsä hän teki vuoden 1985 MM-kisoissa, joissa pääsi pelaamaan yhdessä ottelussa Karl Friesenin kantaessa pääasiallisen torjuntavastuun.
Vuoden 1986 kisoissa de Raaf olikin jo Länsi-Saksan joukkueen ykkönen ja vuoden 1987 kisoissa hän pelasi ottelut puoliksi Friesenin kanssa. De Raaf valittiin mukaan myös vuoden 1988 olympiajoukkueeseen, mutta sillä kertaa hänen roolinsa oli olla joukkueen kolmas maalivahti ja pelattuja otteluita kertyi vain yksi kappale. Vuoden 1990 MM-turnauksesta alkaen de Raaf pelasi säännöllisesti Saksan maajoukkueessa ja päätti maajoukkueuransa vuoden 1994 olympiaturnaukseen. Hän pelasi urallaan kuudet MM-kisat ja kolmet olympiakisat.
Valmentajana
Peliuransa jälkeen de Raaf siirtyi valmennustehtäviin. Ensimmäinen tehtävä oli ERC Mannheimin kakkosjoukkueen päävalmentaja Saksan Oberliigassa kaudella 1999–2000. Vuosina 2000–2013 de Raaf toimi Mannheimin alle 18-vuotiaiden joukkueen päävalmentajana voittaen yhdeksän kertaa sarjan mestaruuden. Jaksoon mahtuu noin vuoden mittainen pesti Adler Mannheimin edustusjoukkueen päävalmentajana. Hän korvasi Bill Stewartin kesken kauden 2003–2004 ja joutui itse astumaan syrjään Stephane Richerin tieltä kesken seuraavan kauden.
Kaudelle 2013–2014 de Raaf palkattiin EHC Münchenin apuvalmentajaksi ja hän toimi sen ohessa myös Saksan maajoukkueen apuvalmentajana MM-turnauksessa. De Raaf jatkoi Münchenin apuvalmentajana seuraavankin kauden ja toimi sen ohessa maajoukkueen apuvalmentajana alle 20-vuotiaiden MM-turnauksessa. Kaudelle 2015–2016 hänet palkattiin Schwenninger Wild Wingsin päävalmentajaksi.
Vuodesta 2016–2017 de Raaf on toiminut itävaltalaisen EC Salzburgin joukkueen pelaajakehityksestä vastaavana johtajana. Sen ohessa hän toimi 2016–2018 EHC Münchenin junioriakatemian johtajana. Molemmat joukkueet omistaa itävaltalainen energiajuomayhtiö Red Bull.
Muuta
De Raafin poika Mauritz de Raaf on myös jääkiekkomaalivahti ja on pelannut vuodesta 2005 alkaen Saksan neljännellä sarjatasolla. Hän on voittanut myös kertaalleen Saksan alle 18-vuotiaiden mestaruuden.
Saksan Grand Prix 1964
Saksan Grand Prix 1964 oli Formula 1 -sarjan osakilpailu, joka ajettiin 2. elokuuta 1964 Nürburgringin radalla. Kilpailun voitti John Surtees, jolle voitto oli kauden ensimmäinen.
Pihl
Pihl on muun muassa seuraavien henkilöiden sukunimi:
KV60
Howard Carter löysi haudan vuonna 1903 ja suoritti siellä ensimmäiset kaivaukset. Howard sulki haudan tutkittuaan sen. Kaivauksia ovat tehneet myös Edward Russell Ayrton (1906) ja Donald Ryan (1989–1990), mutta täydellistä raporttia haudasta ei ole julkaistu. Haudasta on löydetty muun muassa puusepän ja kuvanveistäjän työkaluja, muumioita ja niiden kääreitä, koruja, tulentekovälineitä, hautakalusteita, astioita ja papyryksia.
Air Tahiti
Air Tahiti on ranskanpolynesialainen lentoyhtiö, jonka päälentokenttä on Faa'an kansainvälinen lentoasema Tahitin saarella.
Better (Guns N’ Rosesin kappale)
Better on hard rock -yhtye Guns N’ Rosesin toinen single Chinese Democracy -albumilta. ”Better” julkaistiin vuonna 2008, ja se nousi yhdysvaltojen Hot Mainstream Rock Tracks -listan sijalle 18. Rolling Stone -lehti valitsi ”Better” -kappaleen vuoden 2008 19:nneksi parhaaksi kappaleeksi. Alun perin kappaleen kirjoitti Robin Finck, mutta Axl Rose sanoitti sen ja lisäili siihen muutamia omia ideoitaan. Chinese Democracy -albumilla se on kappale numero kolme.
Air Tahiti
Air Tahiti perustettiin vuonna 1953. Nykyinen nimi otettiin käyttöön tammikuussa 1987. Vuonna 2003 yhtiö palveli lähes 729 000 matkustajaa.
Better (Guns N’ Rosesin kappale)
Vastaanotto
Better sijoittui vuosikymmenen parhaat alternative rock -kappaleet listalla sijalle kolme, listan tekijät sanoivat että kappale oli legenda ja olisi ollut täydellinen jos kertosäe olisi ollut parempi, eikä niin raju.
Air Tahiti
Laivasto
thumb|Air Tahitin [[ATR 72|ATR 72-500]] Heinäkuussa 2015:
KV61
KV61 on tunnistamattoman henkilön hauta Kuninkaiden laaksossa. Todennäköistä on, ettei hautaa ole koskaan käytetty sillä sen louhinta on jätetty kesken.
Ernest Harold Jones löysi haudan vuonna 1910 ja suoritti siellä kaivauksia.
Yoona
Nuoruus
Yoona syntyi Etelä-Korean pääkaupungissa Soulissa 30. toukokuuta 1990. Hänet on koulutettu näyttelemiseen, tanssimiseen ja laulamiseen.
Yoona on valmistunut vuonna 2009 Daeyoung High School -lukiosta, ja nykyään hän opiskelee yhdessä yhtyetoveri Seohyunin kanssa Dongguk Universityyssa pääaineenaan teatteri ja musiikki.
Mainokset ja viihdeala
Ennen debyttiään Girls' Generationin kanssa, Yoona oli tunnettu viihdealalla. Hän muun muassa teki mainoksia ja oli mallina useissa lehdissä samalla, kun oli harjoittelijana SM Entertainmentilla.
Toukokuussa 2008 Yoona ja hänen yhtyekaverinsa Tiffany ja Jessica sekä yhtyeen TVXQ jäsenet olivat Haptic Motionin TV-mainoksessa.
Yoona yhdessä yhtyekaverinsa Sooyoungin kanssa olivat malleina "08-09 F/W SFAA Seoul Collection-Lee Joo-Young Fashion Show" -nimisessä muotinäytöksessä Seoul Hakyohul Exhibiton Hallilla 20. maaliskuuta 2008.
Huhtikuussa 2010 Yoona teki yhtyekavereidensa Yurin ja Seohyunin sekä 2PM:n jäsenten Nichkhunin, Taecyeonin ja Chansungin kanssa musiikkimainoksen vesipuisto Caribbean Baylle. Mainos julkaistiin toukokuun puolivälissä, ja sen kappale nimettiin Cabiksi.
Yoonan ensimmäinen soolokappale "Innisfree Day" julkaistiin 30. elokuuta 2010.
Annaalit
thumb|Annaali vuodelta 1009. Annaalit (, sanasta annus, vuosi) ovat vuosikirjoja, joihin merkittiin historialliset tapahtumat kronologisessa järjestyksessä vuosittain.
Huvudsta
thumb|Huvudstan kartano Huvudsta on kunnanosa Solnassa, Tukholman läänissä, Ruotsissa. Lähellä Tukholman puolella sijaitsevan Vasastadenin vastaista rajaa on 1600-luvulla rakennettu Karlbergin linna. Huvudstassa sijaitsevat myös Huvudstan vanha linna ja Huvudstan kartano sekä paikallisten asukkaiden suosima Huvudstabadetin ulkoilmakylpylä.
Annaalit
Roomassa papit kirjasivat annaaleihin kunkin vuoden virkamiehet ja tärkeimmät tapahtumat. Keskiajalla munkkien laatimat annaalit muodostivat historiankirjoituksen rungon.
Huvudsta
Tukholman metron siniseen linjaan kuuluva Huvudstan asema otettiin käyttöön vuonna 1985. Huvudstan alueella sijaitsevat myös Västra skogenin ja Solnan rannan metroasemat.
Esittelijäsihteeri (arvonimi)
Esittelijäsihteerin nimi ja arvo on Suomessa tasavallan presidentin myöntämä arvonimi, joka on myönnetty vain yhden kerran itsenäisyyden aikana (vuonna 1921) ja jota ei ole lueteltu tällä hetkellä voimassa olevassa arvonimistä annetussa tasavallan presidentin asetuksessa.
Ennen Suomen itsenäisyyttä esittelijäsihteerin arvonimi myönnettiin muun muassa Lars Rutger Jägerhornille. Keisarillisen Suomen Senaatin Esittelijäsihteeri luettiin vuoden 1897 arvojärjestyksessä viidenneksi korkeimpaan luokkaan kaikkiaan neljästätoista luokasta.
Kuumat kundit
Kuumat kundit on 19. marraskuuta 1976 ensi-iltansa saanut suomalainen elokuva. Elokuvassa esiintyy keskeisessä osassa Hurriganes-yhtye. Elokuvan on ohjannut, käsikirjoittanut ja tuottanut Jussi Itkonen. Kuumat kundit -elokuvan aikaan julkaistiin myös Hurriganesin Hot Wheels -albumi, joka sisältää samoja kappaleita kuin elokuvassa. Elokuvassa esitetään kappaleet ”Elephant's Boogie”, ”Hot Wheels”, ”Woo-oo-oo-oo-o”, ”Ridin' Ridin'” ja ”I'm Moving on”, jota ei kuulla Hot Wheels -albumilla. Elokuva julkaistiin DVD-muodossa vuonna 2006.
Different Class
Different Class on brittiyhtye Pulpin vuonna 1995 julkaisema albumi. Albumilta julkaistiin kaksi singleä: ”Common People” (joka nousi sijalle 2 Britannian singlelistalla) ja ”Disco 2000” (joka nousi samalla listalla sijalle 7). Albumilta julkaistiin ”deluxe”-versio 11. syyskuuta 2006. Se sisältää toisen levyn, jolla on b-puolia, demoja ja harvinaisuuksia.
Albumi voitti vuoden 1996 Mercury-palkinnon. Vuonna 1998 Q-lehden lukijat sijoittivat Different Classin sijalle 37 listalla ”greatest album of all time” (kaikkien aikojen paras albumi). Albumi sijoittui samalla listalla sijalle 85 vuonna 2006. Vuonna 2000 Q rankkasi albumin sijalle 46 listallaan ”100 Greatest British Albums Ever” (100 kaikkien aikojen parasta brittiläistä albumia). Se on myös ollut sijalla 70 Channel 4:n listalla ”100 greatest albums” (100 parasta albumia).
Kappaleet
Kaikki kappaleet on tehnyt yhtye yhdessä (Jarvis Cocker, Nick Banks, Steve Mackey, Russell Senior, Candida Doyle ja Mark Webber), paitsi kappaleissa "Common People" ja "Underwear" Webber ei ole ollut mukana.
Aldo van Eyck
Aldo van Eyck [eik] (16. maaliskuuta 1918 Driebergen – 14. tammikuuta 1999 Amsterdam ) oli Alankomaiden 1900-luvun huomattavimpia arkkitehteja. Vuosina 1966–1984 hän oli Delftin teknillisen yliopiston professori. Yhdessä Herman Hertzbergerin kanssa hän 1960-luvulla kehitti rakennuksen käyttäjän yksilöllisiä tarpeita painottavan alankomaalaisen arkkitehtuurin struktualismisuuntauksen. Hän suunnitteli mm. Pentagonin asuinalueen Amsterdamissa ja Eurooppalaisen avaruuslentokeskuksen ESTECin, joka on Noordwijkissä Haagin lähellä.
Carlos Sánchez
Carlos Alberto Sánchez Moreno (s. 6. helmikuuta 1986) on kolumbialainen jalkapalloilija, joka edustaa kotimaassaan Independiente Santa Fetä. Hän on pelannut myös Uruguayn, Ranskan, Espanjan, Englannin ja Italian sarjoissa. Hän on pelipaikaltaan puolustava keskikenttäpelaaja. Kolumbian jalkapallomaajoukkueeseen kuuluvan Sánchezin lempinimi on La Roca eli Kallio, joka johtuu hänen varmuudestaan kentällä.
Seurajoukkueura
Sánchez aloitti uransa uruguaylaisessa Danubio FC:ssä, jossa hän ei kuitenkaan saanut mahdollisuutta edustuksessa vaan siirtyi toiseen uruguaylaisseuraan, Club Atlético River Plateen. Kahden Montevideossa vietetyn kauden jälkeen hän siirtyi ensimmäistä kertaa Eurooppaan, ranskalaisen Valenciennes FC:n riveihin. Vuonna 2010 Sánchez kärsi vaikean polvivamman, joka piti hänet kentän sivussa melkein vuoden. Elokuussa 2013 Sánchez siirtyi Elchen riveihin noin 3,7 miljoonalla eurolla. Pelattuaan kauden Espanjassa, Sánchez siirtyi Englannin Valioliigan Aston Villaan nelivuotisella sopimuksella, jossa hän oli yksi avainpelaajista.
Vuonna 2016 hän siirtyi italialaisseura Fiorentinaan. Ensimmäisen kautensa Fiorentinassa Sánchez pelasi lainalla. Sopimukseen sisältyi myös osto-optio, jonka seura myös käytti. Kevätkauden 2018 hän oli lainalla Espanjan Primera Divisiónin Espanyolissa. Kesällä 2018 hän siirtyi Englannin Valioliigan West Hamiin kaksivuotisella sopimuksella. Hän oli syyskuussa 2018 saamansa polvivamman vuoksi yli puoli vuotta sivussa. Kahden kauden aikana hän pelasi Valioliigassa vain 13 ottelua.
Kenguru-Jack Las Vegasissa
Kenguru-Jack Las Vegasissa on vuonna 2004 julkaistu Emory Myrickin ja Jeffrey Gatallin ohjaama animaatioelokuva. Se on suoraan videolle julkaistu jatko-osa edellisvuonna ilmestyneelle näytellylle elokuvalle Kangaroo Jack.
Carlos Sánchez
Maajoukkueura
Sánchez teki maajoukkuedebyyttinsä Kolumbian jalkapallomaajoukkueen paidassa toukokuussa 2007 Panamaa vastaan. Hän pelasi joukkueen jokaisessa ottelussa 2010 MM-kisojen karsinnoissa ja oli vahvassa roolissa, kun Kolumbia eteni vuoden 2014 MM-kilpailuihin. Itse kisoissa Sánchez pelasi neljä ottelua ja oli puolivälieriin edenneen Kolumbian yksi tärkeimmistä pelaajista keskikentän pohjalla.
Copa Américassa 2016 Sánchez sai välieräottelussa punaisen kortin ja oli pelikiellon vuoksi sivussa Kolumbian voittoisasta pronssiottelusta. MM-kilpailuissa 2018 hänet ajettiin ulos kentältä Kolumbian avausottelun kolmannella minuutilla. Saamansa yhden ottelun pelikiellon jälkeen hän pelasi Kolumbian kaksi jäljellä ollutta ottelua.
Short Sunderland
Short S.25 Sunderland oli Short Brothersin Britannian kuninkaallisille ilmavoimille suunnittelema lentovene, joka perustui yhtiön suosittuun Short S.23 Empire -matkustajakoneeseen. Sunderlandin ensilento tapahtui 16. lokakuuta 1937. Se oli laajasti käytössä toisessa maailmansodassa etenkin Saksan laivaston sukellusveneiden jäljittämisessä. Natsi-Saksan Luftwaffe kutsui konetta nimellä Lentävä Piikkisika.
Historia
1930- luvun lentoveneeseen pohjautunut sotilasmalli oli kookas, ja se kattoi 2 kantta. Pitkän matkan käyttö edellytti erityisiä ominaisuuksia, joita Short Sunderland tarjosi. Näihin kuuluivat: makuuhytit, upseerimessi, työpaja, kapyysi eli keittiö sekä miehistötilat. Konetyyppi kykeni kuljettamaan pommeja sekä syvyyspommeja, joita saattoi olla 900 kg verran. Koneen lentosäde oli 4 000 kilometriä tavanomaisesti. Puolustusaseet kattoivat sekä 2x 12,7 mm että 12x 7,62 mm konekiväärit.
Kuuluisa pudotus
Yksinäinen Australian kuninkaallisten ilmavoimien (RAAF) Sunderland Mark III lensi Biskajanlahdella sukellusveneiden etsintälentoa 2. kesäkuuta 1943, kun kahdeksan Junkers Ju 88 C -pommikonetta havaitsi sen. Sunderland onnistui pääsemään hyökkäyksestä huolimatta takaisin Englantiin. Saksalaisten koneista Luftwaffen tietojen mukaan vain kaksi pääsi takaisin tukikohtaan. Sunderlandin miehistönä oli yhdeksän australialaista ja kaksi englantilaista. Toinen tehtävä oli etsiä matkustajakonetta, joka oli noussut 1. kesäkuuta 1943 Gibraltarilta, ja joka myös oli ammuttu alas. Matkustajakoneen matkustajiin kuului elokuvanäyttelijä Leslie Howard. Erään legendan mukaan kyseiseen matkustajakoneeseen oli noussut myös Winston Churchillin näköinen mies, jonka saksalaiset olivat pyrkineen eliminoimaan.pienoiskuva|Short S.25 Sunderland-lentovene.
Farnakes II
Farnakes II (, ; n. 97–47 eaa.) oli Pontoksen kuningas vuosina 63–47 eaa. Hän oli Mithridates VI:n poika. Kun Mithridates teki itsemurhan Pompeiuksen kukistettua hänet vuonna 63 eaa., Farnakes solmi rauhan Pompeiuksen kanssa ja tämä julisti hänet Rooman ystäväksi ja liittolaiseksi.
Katsuhito Ebisawa
Katsuhito Ebisawa (s. 11. heinäkuuta 1972 Tōhoku, Aomori) on entinen japanilainen hiihtäjä. Hän kilpaili kansainvälisellä tasolla vuosina 1994–2008. Hänen paras sijoituksensa on MM-kisoissa on 15. sija Trondheimin vuoden 1997 maailmanmestaruuskilpailujen 50 kilometrillä perinteisellä hiihtotavalla ja olympialaisissa 12. sijat viestissä Salt Lake Cityssä 2002 ja parisprintissä Torinossa 2006. Ebisawa oli ollut parhaimmillaan 9:s maailmancupin sprinttikilpailussa Reit im Winklissä Saksassa 1996. Parhaimmillaan hän oli maailmancupin kokonaispisteissä 43:s kaudella 1996–1997.
Farnakes II
Lopulta Caesar palasi Egyptistä ja kukisti Farnakeen Zelan taistelussa nopeasti ja perusteellisesti. Farnakes pääsi pakoon, mutta hänen entinen alaisensa Asandar salamurhasi hänet vuonna 47 eaa.
Suspyre
Suspyre on vuonna 2001 perustettu progressiivista metallia soittava yhtye New Jerseyn osavaltiosta Yhdysvalloista. Yhtye sekoittaa musiikissaan erilaisia vaikutteita aina progressiivisesta rockista ja sinfonisesta metallista jazziin ja klassiseen musiikkiin.
John Sculley
pienoiskuva|John Sculley John Sculley (s. 6. huhtikuuta 1939) on yhdysvaltalainen liikemies, joka toimi PepsiCon toimitusjohtajana vuosina 1977–1982 ja Applen toimitusjohtajana vuosina 1983–1993. Nykyään Sculley toimii Sculley Brother -sijoitusyhtiössä. Sculley oli mukana nostamassa Pepsin suosiota Coca Colan ohitse 70-luvun alkupuolella järjestetyn The Pepsi Challenge -markkinointikampajan avulla. Applella Sculley vaikutti Macintoshien tunnetuksi tekemiseen ja hänen johdollaan Apple käytti suuria summia Macintoshien mainoskampanjoihin.
Tunturin tarina
Tunturin tarina on vuonna 2021 julkaistu suomalainen dokumenttielokuva, jonka on ohjannut Marko Röhr. Elokuva on jatkoa elokuville Metsän tarina (2012) ja Järven tarina (2016). Ensi-illan piti alun perin olla jo vuonna 2020, mutta sitä siirrettin pariin otteeseen koronaviruspandemian vuoksi, ja Tunturin tarinan ensi-ilta oli lopulta joulukuussa 2021.
John Sculley
Toukokuussa 1987 Sculley oli Piilaakson parhaiten palkattu toimitusjohtaja, kuitaten vuodessa 2,2 miljoonaa dollaria.
Jätettyään Applen Sculley siirtyi Spectrum Information Technologies -nimisen teknologiayhtiön toimitusjohtajaksi. Sculley ehti toimia tehtävässään vain joitakin kuukausia ennen eroamistaan. Eron taustalla olivat yhtiön kirjanpidosta paljastuneet epäselvyydet, jotka olivat syntyneet ennen kuin Sculley aloitti yhtiössä. Spectrum Information Technologiesista erottuaan Sculley on esiintynyt julkisuudessa vain harvakseltaan.
Milarca
Milarca (DCLP 102) on suomalaisen Nolo et Rähjä -yhtyeen debyyttialbumi, joka julkaistiin vuonna 1975. Se sisältää mm. yhtyeen tunnetuimman kappaleen "Tahdon saada Paulan takaisin".
Piiritys
thumb|200px|[[Konstantinopolin piiritys vuonna 1453.]] Piiritys on linnoitetun kohteen valtaamiseksi tehty sotilaallinen saartotoimenpide, jossa kohde ympäröidään joka puolelta sotajoukoilla huoltoyhteyksien katkaisemiseksi. Yleensä kohteena on kaupunki tai muu strateginen paikka. Piiritys syntyy, kun hyökkääjä kohtaa kaupungin tai linnoituksen, joka kieltäytyy antautumasta ja jota ei voi helposti vallata suoralla hyökkäyksellä. Strategisten linnoitettujen kohteiden valtaaminen on tärkeää, sillä muuten vihollinen saattaa käyttää niitä etenevän armeijan selustayhteyksien häiritsemiseen. Lisäksi alueen täydellinen hallinta on hankalaa, jos tärkeimmät strategiset kohteet ovat vihollisen hallussa. Piiritykseen liittyy yleensä piirittäjän pyrkimys estää piiritettävältä varustuksen täydennys. Piirittäjä voi käyttää tykistöä ja erilaisia piirityskoneita linnoituksen varustuksen, esimerkiksi muurin tuhoamiseen.
Piirittämisen historia
Ihmiskunnan ensimmäiset kaupungit olivat linnoitettuja. Muurit kasvoivat korkeutta, kun piirittäjät kehittivät menetelmiä niiden murtamiseksi tai ylittämiseksi. Muinaisten kaupunkien kivimuurit kasvoivat nopeasti usean metrin paksuisiksi ja yli kymmenen metriä korkeiksi. Muinaisessa Lähi-idässä käytiin ensimmäiset laajamittaiset piiritykset. Siellä oli käytössä rynnäkkötikkaat, piiritystornit ja muurinmurtajat. Lisäksi piirittäjät rakensivat maavalleja puolustajien muurien ylittämiseksi. Foinikialaisten väitetään keksineen erilaiset heittokoneet, jotka varmuudella olivat käytössä 300-luvulla eaa. Jotkut heittokoneista saivat voimansa jousesta, toiset taas punotuista jännekimpuista, jotka oli kierretty tiukkaan. Joissakin heittokoneissa heittäminen perustui vastapainoon. Heittokoneilla heitettiin kiviä, nuolia tai keihäitä.
Rooman valtakunnan lopulla roomalaiset kehittivät strategian, jossa linnoitetut kaupungit ja muut strategiset kohteet tukevat toisiaan. Tämä johti sodankäyntiin jossa piiritykset, piiritetyn kohteen vapautusyritykset ja piirittäjien vetäytymiset vuorottelivat. Vihollisen alueelle ei voinut edetä, jollei vastassa olevien linnoitusten valtaus onnistunut. Vihollisen armeija taas yritti estää piiritykset tai piiritti puolestaan vastustajan kohteita. Sodankäynti säilyi tällaisena tuhannen vuoden ajan. Piiritys oli tavallisin sodankäynnin muoto.
Kiinassa piirittämisellä on oma erityinen paikkansa sodankäynnin historiassa. Kiinassa armeijoissa oli usein yli 100 000 miestä, joten ne eivät voineet pysähtyä pitkäksi aikaa paikalleen huolto-ongelmien vuoksi. Kiinassa piiritykset olivatkin lyhyitä ja ne päättyivät yleensä suoraan väkirynnäkköön kohteen valtaamiseksi. Euroopassa armeijat pysyivät 1700-luvulle asti suhteellisen pieninä. Lisäksi useat eurooppalaiset vallat panostivat sodankäyntiin pääomaresursseja inhimillisten resurssien sijaan.
Perinteisesti linnoitukset oli rakennettu Euroopan metsäisillä alueilla puusta ja maasta. 1000-luvulla rakennusaineeksi vaihtui kivi ja keskiaikaisen ritarilinnan kehittyminen alkoi. Vaikka heittokoneet kehittyivät paljon, piirityksistä tuli 1100-luvulta lähtien kalliimpia, aikaa vievämpiä ja vähemmän menestyksekkäitä. Tykkejä alettiin käyttää piirityksissä Euroopassa 1300-luvulla. Linnoituksia vastaan kehittyi raskas tykistö ja erityisesti mörssäri. Mörssäreillä ammuttiin painavia kranaatteja, joiden oli tarkoitus räjähtää piiritetyssä linnoituksessa. Eräs ruutia hyödyntänyt piiritysase oli petardi.
Tykkien yleistyminen 1400-luvulla muutti piirityssodankäyntiä. Vanhojen ritarilinnojen piirittäminen tykeillä oli nopeaa ja hetken eurooppalainen sodankäynti oli liikkuvaa. Kertaheitolla korkeat muurit osoittautuivat vääräksi malliksi. 1500-luvun alussa alettiin rakentaa tykkitorneja ja bastionijärjestelmään perustuneita linnoituksia, jotka siirsivät eurooppalaisen sodankäynnin painopistettä takaisin piirittämiseen. Ritarilinnan piirittäminen tykeillä kesti päiviä, mutta bastionilinnoituksen piirittämiseen kului kuukausia tai jopa vuosia. Piirittämisestä tuli vaikeampaa ja kalliimpaa. Italialaista bastionijärjestelmää (trace italienne) ja piirittämistä kehitti edelleen niin sanottu hollantilainen koulukunta, joka kiinnitti huomiota erityisesti vesiesteiden käyttöön. Ranskan marsalkka Sébastien Le Prestre de Vauban kehitti piiritys- ja linnoitustaitoa 1600-luvun loppupuolella. Vauban omaksui piiritystaidossaan hollantilaisen koulukunnan lähestymishaudat. Vauban käytti lähestymishautojen yhdistämiseen yhdyshautoja ja kaivantojensa suojaamiseen valleilla suojattuja pattereita. Vauban kehitti rikošettitulen, jossa tykinkuulat osuivat ensin maahan ja kimposivat siitä linnoituksen ampuma-aukoista sisään. 1800-luvun lopulla tykkien kantaman kasvu pakotti kehittämään linnoitustaitoa edelleen.
Aleksei Bogoljubov
Aleksei Petrovitš Bogoljubov (28. maaliskuuta (J: 16. maaliskuuta) 1824 Pomeranjen kylä, Novgorodin kuvernementti – 3. helmikuuta 1896 Pariisi) oli venäläinen maisemamaalari.
Elämäkerta
Bogoljubov syntyi Pomeranjen kylässä Novgorodin kuvernementissä. Hänen isänsä oli eläköitynyt eversti Pjotr Gavrilovitš Bogoljubov. Bogoljubovin äidinpuoleinen isoisä oli tunnettu filosofi ja yhteiskuntakriitikko Aleksandr Radištšev.
Vuonna 1841 Aleksei valmistui sotilaskoulusta, palveli Venäjän laivastossa ja matkusteli laivaston mukana monissa maissa. Vuonna 1849 hän alkoi käydä Pietarissa Keisarillisen taideakatemian tunneilla, jossa hän opiskeli Maksim Vorobjovin alaisuudessa. Nuoreen taiteilijaan vaikutti suuresti Ivan Aivazovski. Hän valmistui vuonna 1853. Hän erosi meriupseerin virasta ja hänet nimitettiin laivaston päämajaan taiteilijaksi.
Vuosina 1854–1860 hän matkusteli ympäri Eurooppaa ja työskenteli tuotteliaasti. Roomassa hän tutustui Aleksandr Ivanoviin, joka vakuutti hänet keskittymään piirtämiseen. Düsseldorfissa Bogoljubov kävi taidemaalari Andreas Achenbachin tunneilla. Pariisissa hän ihaili Barbizonin koulun taiteilijoita. Ranskalaiset taidemaalarit Camille Corot ja Charles François Daubigny olivat hänen hyviä ystäviään ja työskentelivät yhdessä hänen kanssaan. Bogoljubov maalasi myös freskoja Pariisin Aleksanteri Nevskin katedraaliin.
Bogoljubov palasi Venäjälle vuonna 1860. Hän asetti töitään näytteille Akatemiaan ja sai professorin arvonimen. Pian hän opetti Akatemiassa. 1860-luvulla hän matkusteli Volga-joella. Hänen teoksensa menettivät kaikki viitteensä romantiikkaan, joka korvautui vankalla luonnollisella realismilla. Vuonna 1871 hänet valittiin Keisarilliseen taideakatemiaan.
Vuonna 1870 hän tuli läheiseksi Vaeltajien kanssa ja hän osallistui kaikkiin heidän näyttelyihinsä. Hänestä tuli heidän johtokunnan jäsen. Koska oli vanhempi kuin muut jäsenet, suhtautui hän varauksellisesti ryhmän sosiaalisiin ideoihin. Vuonna 1873 Bogoljubov jätti Taideakatemian solidaarisuudesta Vaeltajia kohtaan. Hän jopa yritti perustaa Roomaan Venäläistä taideakatemiaa.
Bogoljubov kuoli 3. helmikuuta 1896 Pariisissa. Bogoljubov jätti kaiken omaisuutensa taidemuseolle ja sen taidekoululle. Koulu avattiin hänen kuolemansa jälkeen nimellä Bogoljubovin maalauskoulu (Боголюбовское Рисовальное Училище, Bogoljubovskoje Risovalnoje Utšilištše). Siellä opiskelleihin taiteilijoihin kuuluvat muun muassa sellaiset tärkeät modernistit kuin Viktor Borisov-Musatov ja Pavel Kuznetsov.
Dr. Feelgood (albumi)
Singleistä menestyivät Billboardin listoilla parhaiten ”Dr. Feelgood” (6. sija), ”Don’t Go Away Mad (Just Go Away)” (13. sija), ”Without You” (13. sija) sekä ”Kickstart My Heart” (18. sija). Lisäksi albumi itsessään ylsi Billboard 200 -listan ykköspaikalle yhtyeen ensimmäisenä albumina. Suomen virallisella listalla albumi saavutti kuudennen sijan pysyen listalla yhteensä 11 viikon ajan. Dr. Feelgood on Mötley Crüen menestynein studioalbumi ja monet kriitikot sekä fanit pitävät sitä yhtyeen parhaimpana albumina.
Yleisradion konserttilähetyksessä Dr. Feelgood suomennettiin Tohtori Höpöoloksi tammikuussa 2017.
Harhaisku
Harhaisku on rikosoikeudessa luvaton teko, jonka kohteena on jokin muu kuin tekijän tarkoittama kohde. Oikeudenvastaisen teon kohteena voi olla henkilö, oikeushenkilö tai esine. Tekijän erehdys ei yleensä poista teon rangaistavuutta.
Oikeuskirjallisuudessa esitettyjä mielipiteitä
Harhaiskusta on kysymys esimerkiksi silloin, kun henkilö A suuntaa pistoolinsa kohti B:tä, joka loikkaa sivuun samalla kun A laukaisee. Luoti osuukin B:n vierellä olleeseen henkilö C:hen, joka kuolee osumaan. Tässä tapauksessa harhaiskun kohde on samanarvoinen kuin tarkoitettukin kohde ja A tuomitaan taposta. Kirjallisuudessa on esitetty, että A tulisi tuomita B:n tapon yrityksestä ja C:n törkeästä kuolemantuottamuksesta tai tapon yrityksestä ja taposta, jos A teon tehdessään mielsi C:n kuoleman todennäköiseksi. Tätä ratkaisua vastaan on esimerkiksi se, että jos A:n ystävä D olisi yllyttänyt A:ta ampumaan, D ei todennäköisesti vastaisi teostaan lainkaan. Jos C kuolee ja B haavoittuu, A:ta todennäköisesti rangaistaisiin C:n taposta ja B:n pahoinpitelystä tai törkeästä vammantuottamuksesta riippuen siitä, miten A mielsi seurausten todennäköisyyden. Jos A tähtää B:tä mutta osuu laukauksellaan tämän koiraan, joka kuolee, käsillä on tapon yritys ja rankaisematon huolimaton vahingonteko.
HMS Antrim (D18)
HMS Antrim (viirinumero D18) oli Britannian kuninkaallisen laivaston County-luokan hävittäjä Falklandin sodassa.
Palvelus
Alus oli huhtikuussa 1982 Falklandin sodan Etelä-Georgian saaren vallanneen osaston lippulaivana. Sen Westland Wessex HAS.3 -helikopteri pelasti 16 Special Air Servicen sotilasta Fortunan jäätiköltä. Sama helikopteri osallistui Argentiinan laivaston sukellusvene ARA Santa Fen liikuntakyvyttömäksi saattamiseen. Etelä-Georgian argentiinalaisosaston johtaja kapteeni Largos vahvisti osastonsa antautumisen allekirjoituksellaan Antrimin messissä.
Almirante Cochrane
pienoiskuva|vasen|Almirante Cochrane vuonna 1995. Alus poistettiin palveluksesta 1984 ja myytiin 22. kesäkuuta Chilelle, joka nimesi sen Almirante Cochraneksi. Alus modernisoitiin kuten sisaraluksensa Blanco Encalada, jolloin sen Sea Slug -ohjukset poistettiin ja takakannen helikopterialuetta suurennettiin. Aluksen Sea Cat -ohjukset korvattiin 1996 Barak 1-ilmatorjuntaohjusjärjestelmällä.
Alus poistettiin palveluksesta 7. joulukuuta 2006 ja hinattiin 11. joulukuuta 2010 Kiinaan romutettavaksi.
Chi-Chin maanjäristys
thumb|250px|Maanjäristyksen vaurioittama tekoallas Chi-Chin maanjäristys, joka tunnetaan myös nimellä 921 maanjäristys, tapahtui 21. syyskuuta 1999 kello 1.47 paikallista aikaa Keski-Taiwanissa. Järistys oli voimakkuudeltaan 7,3 Richterin asteikolla. Sen episentrumi sijaitsi noin 12,5 km länteen Sun Moon järvestä.
Hiroyuki Imai
Hiroyuki Imai (, s. 12. maaliskuuta 1970 Shinano, Nagano) on entinen japanilainen hiihtäjä. Hiroyuki Imai kilpaili kansainvälisellä tasolla 1991–2005. Hänen paras sijoituksensa olympiatasolla on kuudes sija Salt Lake Cityn olympialaisissa 50 km:n perinteisellä. Hänen parhaat sijoituksensa MM-kisoissa ovat yhdeksännet sijat Val di Fiemmen kisoista 2003 4*10 km viestistä ja 50 km:n perinteiseltä. Hänen paras sijoituksensa maailmancupissa on yhdeksäs Ramsaun maailmancupissa vuonna 2001. Imai kilpaili kuusissa maailmanmestaruuskilpailuissa ja neljissä talviolympiakisoissa.
Chi-Chin maanjäristys
Vahinkojen laajuus
Kiinan kansallisen paloviranomaisen mukaan maanjäristyksen aiheuttamat vahingot olivat:
Jälkijäristykset ravistelivat Taiwania koko yön ajan.
Hiroyuki Imai
Yksityiselämä
Hiroyuki Imai on naimisissa ja hänellä on kaksi lasta. Hän asuu Naganossa.
Murzuqin hiekkameri
thumb|Murzuqin hiekkameri [[Kansainvälinen avaruusasema|Kansainväliseltä avaruusasemalta nähtynä vuonna 2008.]] Murzuqin hiekkameri (myös Idehan Murzuq, Idhan Murzuq, Murzaq, Murzuk, ja Murzak) on hiekka-aavikko Lounais-Libyassa. Sitä pidetään osana Saharan autiomaata, joskin Tibestivuoristo sekä Tassili n'Ajjer erottavat sen eteläisestä Saharasta.
Sojuz 19
thumb|250px|Taiteilijan näkemys yhteislennon alusten telakoitumisesta Sojuz 19 oli Neuvostoliiton Sojuz-lento. Laukaisu tapahtui Baikonurin kosmodromilta 15. heinäkuuta 1975 ja paluu noin 6 vuorokautta myöhemmin, 21. heinäkuuta 1975. Lennon radiokutsu oli Союз, Sojuz. Lento oli Apollo-Sojuz-yhteislennon Neuvostoliiton puoli.
Ahmed Mohamed ag Hamani
Ahmed Mohamed ag Hamani (s. 1942 ) on malilainen hallintovirkailija, diplomaatti ja yhteiskuntavaikuttaja. Hän toimi maan pääministerinä vuosina 2002–2004.
Ag Hamani on koulutukseltaan tilastotieteilijä. Hän työskenteli Malin valtionyhtiöministerinä vuodesta 1978, tiedotus- ja viestintäministerinä vuodesta 1979, suunnitteluministerinä vuodesta 1980, urheilu-, taide- ja kulttuuriministerinä vuodesta 1984 sekä liikenne- ja julkisten töiden ministerinä vuosina 1986–1987. Ag Hamani toimi sen jälkeen Senegaljoen yhteistyöjärjestön päävaltuutettuna sekä Malin suurlähettiläänä Marokossa, Belgiassa, Luxemburgissa ja Euroopan unionissa.
Virkaansa astunut presidentti Amadou Toumani Touré nimitti ag Hamanin Malin pääministeriksi kesäkuussa 2002. Hän oli ensimmäinen tuaregi maan hallituksen johdossa. Ag Hamani erosi tehtävästä huhtikuussa 2004, jolloin hänen tilalleen tuli Ousmane Issoufi Maïga. Pääministerinä ag Hamania luonnehdittiin lähinnä teknokraatiksi.
Ag Hamani on toiminut aktiivisesti yhteiskuntarauhan puolesta vuoden 2012 sisällissodan jälkeen. Hän toimii Coalition citoyenne de la société civile pour la paix, l’unité et la réconciliation nationale -järjestön puheenjohtajana ja Banque de développement du Mali -pankin hallitusneuvoston puheenjohtajana.
Kalsiumkanavan salpaajat
Kalsiumkanavan salpaajat ovat solujen kalsiumkanaviin vaikuttavia lääkkeitä, joita käytetään hoidettaessa kohonnutta verenpainetta ja angina pectorista sekä ehkäisemään aivohalvausta. Anatomis-terapeuttis-kemiallisessa lääkeluokituksessa (ATC) kalsiumkanavan salpaajat luokitellaan ryhmään C08.
Kalsiumkanavan salpaajien avulla kalsiumin (Ca) virtaus solun sisään estyy sydämen ja verisuonten sileissä lihaksissa. Tämä heikentää kalsiumista riippuvaisten lihasten supistumista. Verisuonet laajenevat tällöin ja sydämen supistustilavuus pienenee ja verenpaine laskee. Kalsiumkanavan salpaajat rentouttavat myös vähän keuhkoputken sileää lihasta.
Haittavaikutuksena voi esiintyä huimausta kalsiumkanavan salpaajahoidon alkuvaiheessa. Hoidon alkuvaiheessa saattaa esiintyä myös kasvojen punastumista ja turvotuksia alaraajoissa. Eri vaikuttavat aineet kalsiumkanavan salpaajissa saattavat poiketa sydämen ja verenkierron vaikutuksen osalta.
Simon & Schuster
Simon & Schuster on vuonna 1924 New Yorkissa perustettu kustannusyhtiö, joka on osa ViacomCBS-konsernia. Sen perustivat Richard L. Simon ja M. Lincoln Schuster. Se on Random Housen, Penguin Groupin ja HarperCollinsin ohella yksi neljästä suurimmasta englanninkielisestä kustantamosta.
ViacomCBS ilmoitti marraskuussa 2020 myyvänsä Simon & Schusterin saksalaiseen Bertelsmann-mediakonserniin kuuluvalle Penguin Random Houselle 2,175 miljardilla dollarilla. Kauppa odottaa vielä kilpailuviranomaisten hyväksyntää, mutta sen uskotaan toteutuvan vuoden 2021 aikana.
250px|thumb|Simon & Schusterin päämaja [[Rockefeller Centerissä New Yorkissa.]]
Pereskioideae
Pereskioideae on kaktuskasvien (Cactaceae) heimon alaheimo.
Tuntomerkit
Alaheimon kasvit ovat puumaisia, pensasmaisia tai kiipeileviä köynnöksiä, joiden varsissa esiintyy CAM-aineenvaihduntaa, jossa hiilidioksidi sidotaan yöllä orgaanisiksi hapoiksi ja käytetään päivällä yhteyttämiseen. Poikkileikkaukseltaan varret ovat pyöreitä eikä niissä ole uurteita eikä kyhmyjä. Verso on lehdellinen ja piikkinen. Kukat sijaitsevat yksittäin tai kukinnoissa ja ovat avoinna päivällä. Kukkapohjuksessa on suomuja tai lehtiä, jotka toisinaan ovat karisemattomia. Kukan areolit ovat vain harvoin piikkisiä. Kukkapohjus ei ole maljamainen. Hedelmät ovat avautumattomia ja marjamaisia, ja niiden seinämä on usein mehukas. Siemenet ovat enemmän tai vähemmän pyöreitä, enintään 7,5 mm:n läpimittaisia, ruskeanmustia, kiiltäviä, sileitä. Niissä ei ole laajaa kannattimen arven aluetta.
Alaheimo edustaa kaktuskasvien heimossa ryhmää, jolla on alkukantaisimmat ja eniten kantamuodolta perittyjä ominaisuuksia. Useat ominaisuudet ilmentävät kaktuskasvien sukulaisuutta muihin Caryophyllales-lahkon heimoihin.
Levinneisyys
Alaheimo on levinnyt Etelä-Meksikosta kaikkialle Karibialle ja Keski-Amerikkaan ja suureen osaan Etelä-Amerikkaa Andien itäpuolelle.
Suvut
Alaheimossa on vain yksi suku: puukaktukset (Pereskia). Suku on tosin uusimmassa tutkimuksessa jaettu kahtia niin, että pohjoisimmat lajit muodostavat suvun Rhodocactus, joka on lähinnä kaktusten yhteistä kantamuotoa. Näin ollen suku Pereskia laajemmassa mielessä on parafyleettinen.
GE Money
GE Money (muissa maissa myös nimellä GE Capital) on yhdysvaltalaisen General Electricin tytäryhtiö, joka toimii teollisuuden rahoitusalalla. Ennen se tarjosi myös rahoitusta kuluttajille monissa maissa.
Vuonna 2015 yhtiö päätti lopettaa rahoituspalveluiden tarjoamisen muutakuin teollisuus- ja energia-aloille, ja tämä siirtymä oli lopullisesti valmis vuonna 2021.
Vuonna 2008 GE Moneylla oli liiketoimintaa 55 eri maassa, ja sillä oli samana vuonna noin 130 miljoonaa asiakasta. Silloin yritys työllisti Suomessa 160 ja kansainvälisesti noin 36 000 henkilöä. Konsernin tase oli noin 190 miljardia dollaria.
GE Money muodosti General Electricin toiseksi suurimman liiketoiminnan alan, ja oli myös yksi suurimmista rahoitusalan toimijoista maailmassa. Yritys onnistui kääntämään vaikean tilanteen Yhdysvaltojen rahoituskriisissä voitokseen ja julkisti liikevoittonsa kasvaneen vuoden 2007 viimeisellä neljänneksellä vuoden takaiseen verrattuna. Tuotot kasvoivat vuositasolla 7 %.
Yrityksen johtajana toimi silloin David R. Nissen ja nykyään Alec Burger.
Suomessa
pienoiskuva|GE Money mainos noin vuonna 2006 pienoiskuva|KääntöpuoliVuonna 1998 GE Capital Autorahoituksen nimellä aloittaneen GE Money Oy:n (nimenmuutos maaliskuussa 2005 ) liiketoiminta Suomessa oli vuonna 2008 nopeassa kasvussa. Tasella mitattuna toiminnan volyymi oli noin 1,3 miljardia euroa. Nopein kasvusegmentti oli yksityiset kulutusluotot, joita yritys alkoi myydä toukokuussa 2005. Niissä yritys myi vakuudettomia 5 000–50 000 euron luottoja, joiden laina-aika on kahdesta 10 vuoteen.
Yrityksen muuhun tuotevalikoimaan kuului ajoneuvojen osamaksu- ja leasingrahoitus sekä GE Money Mastercard. GE Money Oy oli silloin julkistamiensa tietojen mukaan Suomen toiseksi suurin autoja ja suurin vapaa-ajan ajoneuvoja rahoittava yhtiö. Myyntikanavana ajoneuvorahoituspalveluissaan sillä oli ajoneuvoja myyvät liikkeet, joita oli yhteistyökumppaneina noin 700.
Yritys oli taloustietojensa mukaan huomattavan tuottava, sillä esimerkiksi vuosina 2003 ja 2004 sen liikevoitto ylitti 50 %.
GE Money Oy:n toimitusjohtaja ennen Santanderille myyntiä oli Mervi Pasula.
Santander osti Suomen liiketoiminnan 2009
Santander osti 7. tammikuuta 2009 GE Money Oy:n koko osakekannan. GE Moneyn mainonta ja liikemerkki näkyivät vielä jonkin aikaa julkisuudessa ja materiaaleissa, mutta Santander Consumer Finance on vastannut kaikesta toiminnasta ostohetkestä alkaen. GE Money Oy:llä ei ollut enää yhteyttä muuhun General Electricin toimintaan Suomessa tai kansainvälisesti eikä GE:n liikemerkkiin. GE Money -nimi poistui vuoden 2009 alussa Suomessa ja kaikki liiketoiminnot siirtyivät Santander-nimen alle.
Myöhemmin myös GE Moneyn Ruotsin, Norjan ja Tanskan toiminnot on myyty Santanderille.
20. elokuuta
20. elokuuta on gregoriaanisen kalenterin mukaan vuoden 232. päivä (233. päivä karkausvuonna). Vuodesta on jäljellä 133 päivää. Suomessa sorsastuskausi alkaa vuosittain 20. elokuuta päivällä kello 12.
Ožogino
Ožogino on suuri ja matala makeavetinen järvi Abyjin ja Allajyaĥan uluuhoiden rajalla Sahan tasavallan pohjoisosassa Venäjällä. Järven pinta-ala on 157 km² ja se on yksi Sahan suurimmista järvistä. Ožogino jäätyy syyskuun lopulla ja jäät lähtevät kesäkuussa. Järven läpi virtaa Indigirkaan laskeva Ožoginjoki.
Flesberg
Flesberg on kunta Vikenin läänissä Norjassa. Flesbergin kunta perustettiin 1. tammikuuta 1838. Jondalenin alue siirrettiin Flesbergistä Kongsbergin kuntaan 1. tammikuuta 1964. Tammikuussa 2013 tehdyn väestönlaskennan mukaan Flesbergin kunnassa oli 2 657 asukasta.
Action Bronson
Action Bronson (oikealta nimeltään Ariyan Arslani, s. 2. joulukuuta 1983 Queens, New York, New York) on yhdysvaltalainen rap-artisti. Hänen isänsä on albanialainen ja äitinsä juutalainen. Action kävi Bayside High Schoolia mutta jätti sen kesken ryhtyäkseen kokiksi isänsä ravintolassa. Myöhemmin hän luopui gourmet-kokin urastaan ja ryhtyi räppäämään.
Action Bronson kuulostaa samantapaiselta kuin Wu-Tang Clanin Ghostface Killah. Molemmilla on itsepintainen, nasaali äänirekisteri. Vaikka Action ihailee Ghostfacea, on hän kyllästynyt vertailuun. Actionin mukaan hän on oma persoonansa eikä voi äänelleen mitään. Ghostface ja Action ovat myös tehneet yhteistyötä "Meteor Hammer" -nimisellä kappaleella.
Puunkorjuun nolla-alue
Puunkorjuun nolla-alue on alue, jolta puuta ei kuljetuskustannusten vuoksi kannata korjata metsäteollisuuden käyttöön. Perinteisesti nolla-alueille on pyritty metsien arvon kehittämiseksi hankkimaan mekaanista tai kemiallista puunjalostusteollisuutta.
Esimerkkejä
Kemijärvi kuului 1960-luvulla puunkorjuun nolla-alueeseen, eikä siellä kuljetuskustannusten takia kannattanut korjata puuta. Valtio kuitenkin perusti Kemijärvelle työllisyyssyistä sellutehtaan.
Metsätalouden suunnittelukomitea pohti vuonna 1961 mietinnössään metsätalouden kehittämisedellytyksiä. Mietinnössä todettiin, että metsäpolitiikan tehtävän on varmistaa raakapuu puunjalostusteollisuudelle esimerkiksi puunkorjuuta rationalisoimalla ja korjuukustannuksia alentamalla niin että nolla-alueet saataisiin tuotannolliseen käyttöön. Suunnittelukomitean mietinnössä huolestuttiin hevosten määrän vähenemisestä, ja siinä tuettiin yksityisten metsäautoteiden rahoituksen lisäämistä. Nolla-alueiden käyttöä tehostettiinkin sitten rakentamalla valtion tuella metsäautoteitä.
Kaakkois-Aasian historia
Kaakkois-Aasian historiassa valtiollinen kehitys alkoi ajanlaskun alkuvuosikymmeninä, jolloin koko alueella syntyi hindulais-buddhalaisia kuningaskuntia. Hindulaisuuden ja buddhalaisuuden myötä Kaakkois-Aasia sai vahvoja vaikutteita Intian kulttuurista. Tämä lienee myös vaikuttanut vanhentuneen Taka-Intia -nimityksen syntyyn. Kaakkois-Aasian mantereenpuoleisessa osassa hindulais-buddhalaiset kuningaskunnat jatkoivat kukoistustaan nykyaikaan asti, kun taas Malaijien saaristo ja Malakan niemimaa alkoivat islamilaistua 1200-luvulta alkaen. Islamin leviämisen myötä vanhojen kuningaskuntien tilalle alkoi syntyä islamilaisia sulttaanikuntia. Mantereella Vietnamin kehitys oli poikkeavaa, sillä siihen vaikutti intialaisen kulttuurin lisäksi vahvasti kiinalainen kulttuuri.
Hindulais-buddhalaiset kuningaskunnat
Kaakkois-Aasian ensimmäiset merkittävät korkeakulttuurit syntyivät ajanlaskun alussa. Vanhin tunnettu kuningaskunta on Funanin kuningaskunta, joka perustettiin ensimmäisellä vuosisadalla jaa. ja jonka valtakausi kesti 600-luvulle asti. Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funan alkoi intialaistua 300-luvulla ja sen kukoistuskautena pidetään 400-lukua. 500-luvulta alkaen valtakunta alkoi hajota sisäisiin ristiriitoihin ja sisällissotiin. 600-luvulla Funan ajautui Chenlan vasallivaltioksi.